Stokke geswaai vir natuurbewaring - Mogol Pos
Stokke geswaai vir natuurbewaring
LEPHALALE — SANParke se ereveldwagters van die Waterbergstreek, waaronder Marakele en Mapungubwe Natuurreservate val, het Saterdag 21 Oktober ŉ geslaagde gholfdag, ten bate van natuurbewaring, by Mogolklub se bane aangebied. Die toernooi, wat goed bygewoon is, is in Individuele Stableford-formaat beslis.
Kevin Brink, sélf ŉ ereveldwagter, het die prysuitdeling waargeneem en gesorg vir hope humor. Dit was duidelik dat die ereveldwagters en die gholfers die aand geniet het. Kevin het Mogolklub en al die borge, wat vir goeie pryse gesorg het, bedank.
E van Wyk het die langste dag op die baan spandeer, terwyl naaste aan die penne Vincenti Alverado op putjie 8 en Moses Maladji op putjie 11 was.
Die langste dryf is deur Mauritz Bloem geslaan. Annemarie Maloney het met die gelukkige trekking van ŉ kruiwa vol heerlike drinkgoed weggestap.
A Bosman het in die eerste plek geëindig en wen verblyf in Mapungubwe ter waarde van R5 000. Die tweede plek gaan aan Kobus Booysen wat verblyf ter waarde van ongeveer R3 000 wen. Corrie Rautenbach eindig in die derde plek.
Die aand is afgesluit met ŉ heerlike ete in ŉ gesellige atmosfeer.
Previous Article Nie alle apostels dra wandelstokke! — Lephalale ook teiken van opportuniste
Next Article Gemeenskap groet — Verdagte doen positiewe aanwysings op dieselfde dag